laion/Wikipedia-Exotic huggingface dataset:
জিন ক্রেইন

জিন এলিজাবেথ ক্রেইন (২৫ মে ১৯২৫ - ১৪ ডিসেম্বর ২০০৩) ছিলেন একজন মার্কিন অভিনেত্রী। তার কর্মজীবনের ব্যপ্তি ছিল ১৯৪৩ থেকে ১৯৭৫ সাল পর্যন্ত। তিনি পিংকি (১৯৪৯) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। তার অভিনীত কয়েকটি ব্যবসাসফল চলচ্চিত্র হল হোম ইন ইন্ডিয়ানা (১৯৪৪) স্টেট ফেয়ার ও লিভ হার টু হেভেন (১৯৪৫), ও মার্জি (১৯৪৬)। এছাড়া তিনি তার বরফ স্কেটিং দক্ষতার জন্য সুপরিচিত ছিলেন। ক্রেইন ১৯২৫ সালের ২৫শে মে ক্যালিফোর্নিয়া অঙ্গরাজ্যের বার্স্টোতে এক আইরিশ ক্যাথলিক পরিবারে জন্মগ্রহণ করেন। তার পিতা জর্জ এ. ক্রেইন ছিলেন বিদ্যালয়ের শিক্ষক এবং মাতা লরেট্টা কার। ১৯৩০ সালে তারা ক্যালিফোর্নিয়ার ইঙ্গলউডে৪ ৮২২ এস. ওয়ালনাট অ্যাভিনিউয়ে বসবাস করতেন। ১৯৩৪ সালে তার পিতামাতার বিবাহবিচ্ছেদের পর তাদের তিন সদস্যের পরিবার লস অ্যাঞ্জেলেসের ৫৮১৭ ভ্যান নেস অ্যাভিনিউয়ে চলে যান। ১৯৪৯ সালে তিনি তিনটি চলচ্চিত্রে অভিনয় করেন। আ লেটার টু থ্রি ওয়াইভস চলচ্চিত্রে তিনি শীর্ষ পারিশ্রমিক গ্রহীতা ছিলেন। এটি বক্স অফিসে সফল হয় ও ধ্রুপদী চলচ্চিত্রে রূপ নেয় এবং জোসেফ এল. ম্যাংকাভিৎস দুটি অস্কার লাভ করেন। অস্কার ওয়াইল্ডের লেডি উইন্ডমেয়ার্স ফ্যান অবলম্বনে অটো প্রেমিঞ্জার পরিচালিত দ্য ফ্যান চলচ্চিত্রটি ব্যবসায়িকভাবে ব্যর্থ হন। অন্যদিকে পিংকি চলচ্চিত্রটি সেই বছরের অন্যতম জনপ্রিয় চলচ্চিত্র হয়ে ওঠে এবং এতে অভিনয়ের জন্য ক্রেইন শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। বার্গ্যান, রোনাল্ড (ডিসেম্বর ১৬, ২০০৩)। "Jeanne Crain"। দ্য গার্ডিয়ান (ইংরেজি ভাষায়)। সংগ্রহের তারিখ ২৫ জুলাই ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "United States Federal Status"। US Government। ১৯৩০। সংগ্রহের তারিখ ২৫ জুলাই ২০২০ – ancestrylibrary.com-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "United States Census"। US Census Bureau। ১৯৪০। সংগ্রহের তারিখ ২৫ জুলাই ২০২০ – ancestrylibrary.com-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The 22st Academy Awards (1950) Nominees and Winners"। অস্কার (ইংরেজি ভাষায়)। সংগ্রহের তারিখ ২৫ জুলাই ২০২০।  উইকিমিডিয়া কমন্সে জিন ক্রেইন সংক্রান্ত মিডিয়া রয়েছে। ইন্টারনেট মুভি ডেটাবেজে জিন ক্রেইন (ইংরেজি) ফাইন্ড এ গ্রেইভে জিন ক্রেইন (ইংরেজি) jeannecrain.org, a Jeanne Crain tribute website by Crain's granddaughter Bret Crain Csupo Photographs and literature "Jeanne Crain cover photo"। লাইফ। অক্টোবর ১৭, ১৯৪৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ফিফটি শেডস অফ গ্রে (চলচ্চিত্র)

ফিফটি শেডস অফ গ্রে (ইংরেজি: Fifty Shades of Grey) হল ২০১৫ সালে মুক্তিপ্রাপ্ত একটি মার্কিন কামোদ্দীপক রোম্যান্টিক ড্রামা চলচ্চিত্র। ছবিটি পরিচালনা করেন স্যাম টেলর-জনসন এবং ই. এল. জেমস রচিত তথা ২০১১ সালে প্রকাশিত একই নামের একটি উপন্যাস অবলম্বনে এই ছবির চিত্রনাট্য রচনা করেন কেলি মার্সেল। ছবিটিতে ডাকোটা জনসন অভিনয় করেন আনাস্টেসিয়া স্টিল নামে এক কলেজ ছাত্রীর এবং জেমি ডোরনান অভিনয় করেন সেই কলেজ ছাত্রীর সঙ্গে এক ধর্ষকামী ও মর্ষকামী সম্পর্ক শুরু করা তরুণ ধনকুবের ব্যবসায়ী ক্রিস্টিয়ান গ্রে-র ভূমিকায়। ২০১৫ সালের ১১ ফেব্রুয়ারি ৬৫তম বার্লিন আন্তর্জাতিক চলচ্চিত্র উৎসবে ছবিটির প্রিমিয়ার আয়োজিত হয় এবং সেই বছরই ১৩ ফেব্রুয়ারি ইউনিভার্সাল পিকচার্স ও ফোকাস ফিচার্স কর্তৃক ছবিটি মুক্তিলাভ করে। সাধারণভাবে সমালোচকদের নেতিবাচক প্রশংসা অর্জন করলেও ছবিটি বক্স অফিসে তারক্ষণিক সাফল্য অর্জন করে এবং অসংখ্য বক্স অফিস রেকর্ড ভেঙে বিশ্বব্যাপী ৫৭০ মিলিয়ন মার্কিন ডলারেরও বেশি অর্থ আয় করে। ৩৬তম গোল্ডেন র‍্যাস্পবেরি পুরস্কার অনুষ্ঠানে এই ছবি সর্বাধিক সংখ্যক পুরস্কার জয় করে। উক্ত অনুষ্ঠানে নিকৃষ্টতম চলচ্চিত্র (ফ্যান্টাস্টিক ফোর ছবির সঙ্গে যৌথভাবে) ও দুই শীর্ষ ভূমিকা সহ প্রাপ্ত ছয়টি মনোনয়নের মধ্যে পাঁচটি বিভাগেই পুরস্কার জয় করে। এলি গল্ডিং-এর একক "লাভ মি লাইক ইউ ডু" গানটি শ্রেষ্ঠ মৌলিক গান বিভাগে গোল্ডেন গ্লোব পুরস্কারের জন্য এবং দ্য উইকএন্ডের একক "আর্নড ইট" গানটি ৮৮তম অ্যাকাডেমি পুরস্কার অনুষ্ঠানে শ্রেষ্ঠ মৌলিক গান বিভাগে অ্যাকাডেমি পুরস্কারের জন্য মনোনীত হয়। এই ছবিটি ছিল ফিফটি শেডস চলচ্চিত্র ত্রয়ীর প্রথম পর্ব এবং এই ছবিটির দু’টি সিক্যোয়েল নির্মিত হয়: ফিফটি শেডস ডার্কার (২০১৭) ও ফিফটি শেডস ফ্রিড (২০১৮)। চলচ্চিত্র প্রবেশদ্বার মার্কিন যুক্তরাষ্ট্র প্রবেশদ্বার চলচ্চিত্রে যৌনতা ওয়াইল্ড অর্কিড (চলচ্চিত্র), ১৯৮৯ "Fifty Shades of Grey (2015)"। AFI Catalog of Feature Films। সংগ্রহের তারিখ ফেব্রুয়ারি ১০, ২০১৮।  "Fifty Shades of Grey (18)"। British Board of Film Classification। ফেব্রুয়ারি ২, ২০১৫। ফেব্রুয়ারি ৫, ২০১৫ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ২, ২০১৫।  "Fifty Shades of Grey (2015)"। Box Office Mojo। সংগ্রহের তারিখ ফেব্রুয়ারি ১, ২০১৬।  Miller, Julie (জুলাই ১০, ২০১২)। "Fifty Shades of Grey Film Gets Oscar-Nominated Producers, Christian Grey–Casting Inspiration"। Vanity Fair। সংগ্রহের তারিখ আগস্ট ১২, ২০১৩।  Fleming, Mike (মার্চ ২৬, ২০১২)। "Universal Pictures and Focus Features win Fifty Shades of Grey"। Deadline Hollywood। PMC। সংগ্রহের তারিখ মে ৭, ২০১২।  উইকিমিডিয়া কমন্সে ফিফটি শেডস অফ গ্রে সংক্রান্ত মিডিয়া রয়েছে। উইকিউক্তিতে ফিফটি শেডস অফ গ্রে সম্পর্কিত উক্তির সংকলন রয়েছে। দাপ্তরিক ওয়েবসাইট ইন্টারনেট মুভি ডেটাবেজে ফিফটি শেডস অফ গ্রে (ইংরেজি) রটেন টম্যাটোসে ফিফটি শেডস অফ গ্রে (ইংরেজি)
তালবিয়া

তালবিয়া (আরবি: ٱلتَّلبِيَة, at-Talbīyah) হল একটি ইসলামী প্রার্থনা। হজ্জ বা হজ্বের সময় ইহরাম লাগানোর পর থেকে বারবার তালবিয়া পড়া হয়, যাতে হাজীরা পার্থিব উদ্বেগ থেকে নিজেকে শুদ্ধ ও মুক্ত রাখতে পারে। আরবি জিলহজ্জ মাসের নবম দিন, হজ্জের সময় আরাফাতের ময়দানে হাজীরা অবস্থান করে ও তালবিয়া বা লাব্বাইক আল্লাহুম্মা লাব্বাইক পাঠ করে। তালবিয়ার পাঠ্য হল: لَبَّيْكَ ٱللَّٰهُمَّ لَبَّيْكَ، لَبَّيْكَ لَا شَرِيكَ لَكَ لَبَّيْكَ، إِنَّ ٱلْحَمْدَ وَٱلنِّعْمَةَ لَكَ وَٱلْمُلْكَ لَا شَرِيكَ لَكَ লিপ্যন্তর: লাব্বাইক আল্লাহুম্মা লাব্বাইক, লাব্বাইকা লা শারিকা লাকা লাব্বাইক, ইন্নাল হামদা ওয়ান্‌নিমাতা লাকা ওয়ালমুল্‌ক লা শারি-কা লাক অধ্বব: [lab.baj.ka‿ɫ.ɫaː.hum.ma lab.baj.ka, lab.baj.ka laː ʃa.riː.ka la.ka lab.baj.ka, ʔin.na‿l.ħam.da wan.niʕ.ma.ta la.ka wal.mul.ka laː ʃa.riː.ka la.ka] “আমি হাজির হে আল্লাহ! আমি উপস্থিত, আপনার ডাকে সাড়া দিতে আমি হাজির। আপনার কোন অংশীদার নেই। নিঃসন্দেহে সমস্ত প্রশংসা ও সম্পদরাজি আপনার এবং একচ্ছত্র আধিপত্য আপনার। আপনার কোন অংশীদার নেই।” তালবিয়ার শিয়া সংস্করণটি হুবহু সুন্নির মত একই, তবে সেখানে অতিরিক্ত "লাব্বাইক" দিয়ে তালবিয়া শেষ হয়।[তথ্যসূত্র প্রয়োজন] লাব্বাইক অভিব্যক্তিটির উৎস সম্পর্কে আরবী ভাষার ব্যাকরণবিদদের মধ্যে মতভেদ রয়েছে। সর্বাধিক প্রচলিত ব্যাখ্যাটি এটিকে মৌখিক বিশেষ্য (মাসদার) লাবব (মানে একটি স্থানে থাকা) + অ (দ্বৈত)+ ইক (দ্বিতীয় পুরুষ একবচন পুংলিঙ্গ প্রত্যয়) হিসাবে বিশ্লেষণ করে। এখানে দ্বৈত বলতে পুনরাবৃত্তিকে নির্দেশ করা হয়েছে। অতএব, লাব্বাইকার আক্ষরিক অর্থ "আমি বারবার আপনার কথা মানব।" তালবিয়াহ হল লাব্বার মৌখিক বিশেষ্য, যার অর্থ এই প্রার্থনাটি পড়া। হাদীসে তালবিয়া পড়া সম্পর্কে বলা হয়েছে, “রাসূলুল্লাহ সাল্লাল্লাহু আলাইহি ওয়া সাল্লাম বলেছেন, যখনই কোনো মুসলিম (হজ্জ বা উমরাহ'র জন্য) তালবিয়া পাঠ করে, তখন তার ডান ও বাম দিকে পৃথিবী শেষ সীমা পযর্ন্ত যত পাথর, বৃক্ষ ও মাটির চাকা রয়েছে, সব কিছুই তার সাথে তালবিয়া পাঠ করে।” রাইট, ডব্লিউ. (আগস্ট ১৮৯৬)। A grammar of the Arabic language। কেমব্রিজ: কেমব্রিজ বিশ্ববিদ্যালয় প্রেস। পৃষ্ঠা ২:৭৪।  আত তিরমিযী, সুনান। তালবিয়ার হাদিস। ১। পৃষ্ঠা ১৭০।  ইবনু মাজাহ, সুনান। তালবিয়ার হাদিস। ১। পৃষ্ঠা ২০৯।
মিলড্রেড ন্যাটউইক

মিলড্রেড ন্যাটউইক (১৯ জুন ১৯০৫ - ২৫ অক্টোবর ১৯৯৪) ছিলেন একজন মার্কিন অভিনেত্রী। মঞ্চ, চলচ্চিত্র ও টেলিভিশনে তার অভিনয় জীবনের ব্যপ্তি ছিল পঞ্চাশ বছরের অধিক। তিনি বেয়ারফুট ইন দ্য পার্ক (১৯৬৭) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি ১৯৫৭ সালে দ্য ওয়াল্ট্‌জ অব দ্য টোরিয়াডর্স ও ১৯৭২ সালে সেভেনটি, গার্লস, সেভেনটি নাটকে অভিনয়ের জন্য দুটি টনি পুরস্কারের মনোনয়ন লাভ করেন। তিনি দ্য স্নুপ সিস্টার্স মিনি ধারাবাহিকে অভিনয় করেন ১৯৭৪ সালে প্রাইমটাইম এমি পুরস্কার অর্জন করেন। ন্যাটউইক ১৯০৫ সালের ১৯শে জুন ম্যারিল্যান্ড অঙ্গরাজ্যের বাল্টিমোরে জন্মগ্রহণ করেন। তার পিতা জোসেফ ন্যাটউইক ও মাতা মিলড্রেড ম্যারিয়ন (বিবাহপূর্ব ডাউয়েস)। তার পিতামহ ওলে ন্যাটউইক মার্কিন যুক্তরাষ্ট্রে আগত প্রথমদিকের নরওয়েজীয় অভিবাসীদের একজন ছিলেন, যিনি ১৮৪৭ সালে উইসকনসিনে আগমন করেন। তার চাচাতো ভাই মাইরন "গ্রিম" ন্যাটউইক একজন অ্যানিমেটর ও কার্টুনিস্ট ছিলেন। ন্যাটউইক বাল্টিমোরের ব্রিন মার স্কুলে পড়াশোনা করেন এবং পরে বেনেট কলেজ থেকে স্নাতক সম্পন্ন করেন। "Natwick never lost her love for the stage"। দ্য মিলওয়াউকি জার্নাল (ইংরেজি ভাষায়)। মিলওয়াউকি, উইসকনসিন। অক্টোবর ২৮, ১৯৯৪। পৃষ্ঠা D4। সংগ্রহের তারিখ ২৫ জুলাই ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] ফ্লিন্ট, পিটার বি. (অক্টোবর ২৬, ১৯৯৪)। "Mildred Natwick, 89, Actress Who Excelled at Eccentricity"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ২৫ জুলাই ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) জোন্স, জর্জ ও.; ম্যাকভিন, নরমান এস. (১৯২৩)। History of Wood County, Wisconsin। ১। ব্রুকহেভেন প্রেস। পৃষ্ঠা ৩৬২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Meuel, David (২০১৪)। Women in the Films of John Ford। ম্যাকফারল্যান্ড। পৃষ্ঠা 83। আইএসবিএন 0-786-47789-X। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে মিলড্রেড ন্যাটউইক সংক্রান্ত মিডিয়া রয়েছে। অলমুভিতে মিলড্রেড ন্যাটউইক ইন্টারনেট অফ-ব্রডওয়ে ডেটাবেজে মিলড্রেড ন্যাটউইক (ইংরেজি) ইন্টারনেট ব্রডওয়ে ডেটাবেজে মিলড্রেড ন্যাটউইক (ইংরেজি) ইন্টারনেট মুভি ডেটাবেজে মিলড্রেড ন্যাটউইক (ইংরেজি)
পুশিং টিন

পুশিং টিন (ইংরেজি: Pushing Tin) হচ্ছে ১৯৯৯ সালে নির্মিত মাইক নিউওয়েল পরিচালিত একিট কমেডি-নাট্য চলচ্চিত্র। এখানে দেখা যায় একজন এয়ার ট্রাফিক কন্ট্রোলার (জন কুস্যাক), তাঁর কলিগের (বিলি বব থর্নটন) সাথে ঝগড়ায় জড়িয়ে পড়ে। ঝগড়ার বিষয় ছিলো ‘কে একজন পুরুষের থেকেও বেশি কিছু’। মুক্তি পাবার পর চলচ্চিত্রটি মিশ্র প্রতিক্রিয়া লাভ করে। রোটেন টম্যাটোসে এর র‌্যাঙ্কিং হয় ৫০তম, যেখানে বক্স অফিসে এটা ছিলো ৪ নম্বরে। যুক্তরাষ্ট্রে চলচ্চিত্রটি আয় করে মাত্র ৮৪ লাখ ডলার, যেখানে বিশ্বব্যাপী এটির আয় ছিলো ৩ কোটি ৩০ লাখ মার্কিন ডলার। http://www.rottentomatoes.com/m/pushing_tin/ http://www.boxofficemojo.com/movies/?id=pushingtin.htm উইকিউক্তিতে পুশিং টিন সম্পর্কিত উক্তির সংকলন রয়েছে। দাপ্তরিক ওয়েবসাইট ইন্টারনেট মুভি ডেটাবেজে পুশিং টিন (ইংরেজি)
এফসিডাব্লিউ ডিভাস চ্যাম্পিয়নশিপ

দ্য এফসিডাব্লিউ ডিভাস চ্যাম্পিয়নশিপ একটি নিষ্ক্রিয় পেশাদারি কুস্তি শিরোপা। শিরোপাটি পেশাদার কুস্তি সংস্থা ওয়ার্ল্ড রেসলিং এন্টারটেইনমেন্ট(ডাব্লিউডাব্লিউই)-এর মেধা উন্নয়ন ও প্রশিক্ষণ সংস্থা, বর্তমান এনএক্সটি'র পূর্বসূরী ফ্লোরিডা চ্যাম্পিয়নশিপ রেসলিং(এফসিডাব্লিউ)-এর মহিলা কুস্তিগিরদের জন্য প্রবর্তিত হয়েছিল। আটজন মহিলার একটি প্রতিযোগিতার মাধ্যমে এই শিরোপার প্রথম বিজয়ী নির্ধারিত হয়েছিল। নেওমি নাইট এই শিরোপার প্রথম বিজয়ী ছিলেন। তিনি ১০ জুন, ২০১০-এ আট জন মহিলা কুস্তিগিরের একটি প্রতিযোগিতার ফাইনালে সেরেনা ডিবকে হারিয়ে উদ্বোধনী শিরোপা জয় করেছিলেন। শিরোপাটির জীবদ্দশায় ৬ জন কুস্তিগির এই শিরোপা ধারণ করেন। কেইলি টার্নার এই শিরোপার সর্বশেষ বিজয়ী ছিলেন। আগস্ট, ২০১২-তে ডাব্লিউডাব্লিউই, ফ্লোরিডা চ্যাম্পিয়নশিপ রেসলিংকে এনএক্সটি দিয়ে প্রতিস্থাপন করলে শিরোপাটি নিষ্ক্রিয় করা হয়। প্রথম শিরোপা বিজয়ী নির্ধারণের জন্য এফসিডাব্লিউ টেলিভিশন অনুষ্ঠানে এপ্রিল হতে জুন, ২০১০ পর্যন্ত একটি প্রতিযোগিতা হয়েছিল। পেশাদারি কুস্তি প্রবেশদ্বার কুইন অব এফসিডাব্লিউ এনএক্সটি উইমেন্স চ্যাম্পিয়নশিপ ডাব্লিউডাব্লিউই ডিভাস চ্যাম্পিয়নশিপ "Complete FCW Taping Results (SPOILERS)"। 411mania.com। সংগ্রহের তারিখ ২০১১-০২-২০।  "Champions roll call"। Florida Championship Wrestling। ২০১১-০১-০২ তারিখে মূল থেকে আর্কাইভ করা। সংগ্রহের তারিখ ২০১১-০২-১৪।  "AJ makes FCW History"। fcwwrestling.com। ২০১১-০৩-০৮ তারিখে মূল থেকে আর্কাইভ করা। সংগ্রহের তারিখ ২০১১-০২-০৭।  "Aksana becomes the FCW Diva's Champion"। FCW Wrestling.com। ৪ মে ২০১১ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১১।  "FCW Florida Heavyweight Title history"। Wrestling-Titles.com। সংগ্রহের তারিখ ২০০৯-০৬-২২।  "New FCW Divas Champion Crowned"। Diva Dirt। ২০১২-০৭-০৫ তারিখে মূল থেকে আর্কাইভ করা। সংগ্রহের তারিখ ২০১২-০৬-৩০।
এফসিডাব্লিউ জ্যাক ব্রিসকো ফিফটিন চ্যাম্পিয়নশিপ

দ্য এফসিডাব্লিউ জ্যাক ব্রিসকো ফিফটিন চ্যাম্পিয়নশিপ একটি লুপ্ত পেশাদার কুস্তি শিরোপা। শিরোপাটি পেশাদার কুস্তি সংস্থা ওয়ার্ল্ড রেসলিং এন্টারটেইনমেন্ট(ডাব্লিউডাব্লিউই)-এর মেধা উন্নয়ন ও প্রশিক্ষণ সংস্থা, বর্তমান এনএক্সটি'র পূর্বসূরী ফ্লোরিডা চ্যাম্পিয়নশিপ রেসলিং(এফসিডাব্লিউ)-এর কুস্তিগিরদের জন্য প্রয়াত জ্যাক ব্রিসকো স্মরণে প্রবর্তিত হয়েছিল। ১৫ মিনিট সময়ের 'লৌহমানব' ম্যাচের মাধ্যমে এই শিরোপার বিজয়ী নির্ধারিত হতো। পেশাদারি কুস্তিতে শিরোপা জয়ের পুরস্কার হিসেবে বেল্ট প্রদানের প্রচলন আছে, তবে এই শিরোপার পুরস্কার সরূপ একটি পদক দেয়া হতো। সেথ রলিন্স ও হুনিচো'র মধ্যে এফসিডাব্লিউ'র প্রথম ১৫ মিনিটের 'লৌহমানব' ম্যাচ অনুষ্ঠিত হয়েছিল। ম্যাচ শেষে এফসিডাব্লিউ'র মহাব্যবস্থাপক ম্যাক্সিন চার জন কুস্তিগির নিয়ে একটি '১৫ মিনিটের লৌহমানব' প্রতিযোগিতা আয়োজনের ঘোষণা দিয়েছিলেন। প্রয়াত কুস্তিগির জ্যাক ব্রিসকোর স্মরণে আয়োজিত "এফসিডাব্লিউ ১৫ ব্রিসকো ক্লাসিক ট্যুর্নামেন্ট"- সেথ রলিন্স, হুনিচো, রিচি স্টিমবোট ও জিন্দার মহলকে নিয়ে আয়োজিত হয়েছিল। প্রতিযোগিতার ফাইনালে সেথ রলিন্স হুনিচোকে হারিয়ে এই শিরোপার উদ্বোধনী বিজয়ী হয়েছিলেন। ফাইনাল ম্যাচটি ডাব্লিউডাব্লিউই কর্তৃক ২০১৭ সালে প্রকাশিত 'এ বেস্ট অব সেথ রলিন্স' শিরোনামের কুস্তি ম্যাচের সংকলনের ডিভিডিতে স্থান পেয়েছিল। শিরোপাটি ১৩ জানুয়ারি, ২০১১ হতে ১৪ আগস্ট, ২০১২ পর্যন্ত সক্রিয় ছিল। এসময় ৪ জন কুস্তিগির এই শিরোপা ধারণ করেন। সেথ রলিন্স এই শিরোপার প্রথম ও সবচেয়ে বেশি ২৫২ দিন ধরে রেখেছিলেন। অপরদিকে সর্বশেষ শিরোপাধারি ব্র্যাড ম্যাডক্স মাত্র ৫৪ দিন শিরোপা ধরে রাখেন। পেশাদারি কুস্তি প্রবেশদ্বার "Superstar of the Week: Seth Rollins"। fcwwrestling.com। ফেব্রুয়ারি ৬, ২০১১ তারিখে মূল থেকে আর্কাইভ করা। সংগ্রহের তারিখ এপ্রিল ২৩, ২০১১।  "FCW Jack Brisco 15 Title (Florida)"। Wrestling-Titles.com (ইংরেজি ভাষায়)। ২০২০-০২-১৬ তারিখে মূল থেকে আর্কাইভ করা। সংগ্রহের তারিখ ২০১৯-০৯-১০।  "WWE RELEASES THREE DVD SETH ROLLINS SET | PWInsider.com"। pwinsider.com। ২০২০-০২-১৬ তারিখে মূল থেকে আর্কাইভ করা। সংগ্রহের তারিখ ২০১৯-০৯-১০।  Alvarez, Bryan (সেপ্টেম্বর ২৩, ২০১১)। "Fri update: WWE survey on moving Mania to WWE Network, another wacky WWE show, Jones vs. Rampage odds, win a call from Jay Briscoe, new TNA girl identified, ROH affiliate list for this weekend's TV, full weekend schedule, tons more"। Wrestling Observer Newsletter। জানুয়ারি ১৯, ২০১২ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২৩, ২০১১।  "FCW TV #174 « Events Database « CAGEMATCH - The Internet Wrestling Database"। www.cagematch.net। ২০২০-০৭-২৬ তারিখে মূল থেকে আর্কাইভ করা। সংগ্রহের তারিখ ২০১৯-০৯-১০।  "Maddox is the new FCW 15 Champion"। ১৮ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৫ জুলাই ২০২০।
এনজামেনা

এনজামেনা (ফরাসি: N'Djaména, আরবি: انجمينا; /əndʒɑːˈmeɪnɑː/; উচ্চারণ: [n(ə)dʒa.me.na]; (ইংরেজি: /əndʒɑːˈmeɪnə/ (শুনুন) ən-jah-MAY-nə) চাদের রাজধানী ও বৃহত্তম শহর। শহরটি লগন ও চারি নদীর সঙ্গমস্থলের নিকটে অবস্থিত, যেখানে এর মুখোমুখিভাবে অবস্থিত ক্যামেরুনের কৌসুরি শহর। শহর দুটি একটি সেতুর দ্বারা একে অপরের সাথে সংযুক্ত। এটি একটি বিশেষ বিধিবদ্ধ অঞ্চল, যা ১০টি জেলা বা আরোনডিসেসমেন্টে বিভক্ত। এটি গবাদি পশু, লবণ, খেজুর এবং শস্যের আঞ্চলিক বাজার। মাংস, মাছ এবং তুলা প্রক্রিয়াকরণ এখানকার প্রধান শিল্প এবং শহরটি চাদে অর্থনৈতিক ক্রিয়াকলাপের কেন্দ্র হিসেবে কাজ করে। এনজামেনা ফোর্ট-ল্যামি হিসাবে ফরাসি সেনাপতি ইমিল জেন্টিল ১৯০০ সালের ২৯ মে প্রতিষ্ঠা করেছিলেন এবং কিছুদিন আগে কাউসরির যুদ্ধে নিহত হওয়া সেনা কর্মকর্তা আমাদে-ফ্রানকোইস ল্যামির নামানুসারে নামকরণ করেছিলেন। এটি একটি প্রধান বাণিজ্য শহর ছিল এবং অঞ্চল এবং জাতির রাজধানী হয়ে উঠে। দ্বিতীয় বিশ্বযুদ্ধের সময় ফরাসিরা তাদের সেনাবাহিনী এবং সরবরাহ সরিয়ে নিতে শহরের বিমানবন্দরের উপর নির্ভর করেছিল। ১৯৪২ সালের ২১ জানুয়ারী সোনারকোমন্ডো ব্লেইচের জার্মান হি ১১১ ফোর্ট-লামির বিমানবন্দরে সফলভাবে বোমা মেরে তেলের সরবরাহ এবং দশটি বিমান ধ্বংস করে দিয়েছিল। ফোর্ট-ল্যামি ১৯৫০ সালে প্রথম ব্যাংক শাখা পেয়েছিল, যখন ব্যাংক অফ পশ্চিম আফ্রিকা (বিএও) সেখানে একটি শাখা চালু করেছিল। এনমেনার প্রধান অর্থনৈতিক উৎস হল কৃষি কাজ। এনজামেনার প্রায় ৮০% মানুষ ফসল আবাদ ও গবাদি পশু পালন সহ কৃষিকাজ ভিত্তিক শিল্পের সাথে জড়িত। এনজামেনার অর্থনীতি ভাল আবহাওয়ার উপর প্রায় সম্পূর্ণ নির্ভরশীল, কম বৃষ্টিপাতের বছরগুলোতে অর্থনীতিকে সংগ্রামী করে তোলে। এনজামেনা বিশ্বব্যাংকের পাশাপাশি আফ্রিকান উন্নয়ন ব্যাংক থেকে আর্থিক সহায়তা পান। এনজামেনায় দক্ষ শ্রমিকদের তেল ও গ্যাস খাতে কাজ করার পাশাপাশি বিদেশী বেসরকারী সংস্থা, চিকিৎসা পরিষেবা এবং ইংরেজি শিক্ষার জন্য শ্রমিকদের উচ্চ চাহিদা রয়েছে। এনজামেনার বাসিন্দারা নিট আয়ের সর্বাধিক পরিমাণে ৬০% পর্যন্ত কর প্রদানে দায়বদ্ধ। এনজামেনার অবস্থান ১২°০৬′৩৬″ উত্তর ১৫°০৩′০০″ পূর্ব﻿ / ﻿১২.১১০০০° উত্তর ১৫.০৫০০০° পূর্ব﻿ / 12.11000; 15.05000, এটি লগন ও চারি নদীর সংগমস্থালে অবস্থিত। প্রাথমিকভাবে প্রশাসনিক কেন্দ্র থাকাকালীন নাসারা স্ট্রিপ বাণিজ্যিক কেন্দ্র ছিল এবং আবাসিক অঞ্চলগুলি যেমন এমবোলো, চাগোয়া, প্যারিস কঙ্গো এবং মুরসাল অন্তর্ভুক্ত। শহরের প্রধান বাণিজ্যিক অ্যাভিনিউ হল অ্যাভিনিউ চার্লস ডি গল। "World Gazetteer"। ১১ জানুয়ারি ২০১৩ তারিখে মূল থেকে আর্কাইভ করা।  "Sub-national HDI - Area Database - Global Data Lab"। hdi.globaldatalab.org। ২০১৮-০৯-২৩ তারিখে মূল থেকে আর্কাইভ করা। সংগ্রহের তারিখ ২০১৮-০৯-১৩।  "Working in N'Djamena"। InterNations। ২০১৬-১১-১৪ তারিখে মূল থেকে আর্কাইভ করা। সংগ্রহের তারিখ ২০১৬-১১-১২।
দ্য বোন কালেক্টর

দ্য বোন কালেক্টর (ইংরেজি: The Bone Collector) ১৯৯৯ সালে মুক্তিপ্রাপ্ত একটি মার্কিন রহস্য-থ্রিলার চলচ্চিত্র, যাতে শ্রেষ্ঠাংশে অভিনয় করেছেন অস্কারজয়ী দুজন অভিনয় শিল্পী ডেনজেল ওয়াশিংটন ও অ্যাঞ্জেলিনা জোলি। জেফরি ডিয়াভের-এর অপরাধ উপন্যাসের ওপর ভিত্তি করে এই চলচ্চিত্রটি নির্মিত। এখানে মূল চরিত্র গোয়ন্দা লিঙ্কন রাইম। এটি ছিলো লিঙ্কন রাইম ধারাবাহিকের প্রথম বই। রটেন রটেন টম্যাটোসের ৮২ জন নিরীক্ষণকারীর মতামত অনুসারে দ্য বোন কালেক্টর গড়পড়তা মানের একটা ছবি এবং এটির রেটিং ছিলো ২৮%, এবং গড় স্কোর ছিলো দশে ৪.২। তুলনামূলকভাবে মেটাক্রিটিক ছবিটিকে তাদের ৩৩ জন নিরীক্ষণকারীরর ভিত্তিতে ১০০ তে ৪৫ নম্বর দেয়। "The Bone Collector Movie Reviews"। Rotten Tomatoes। IGN Entertainment। সংগ্রহের তারিখ ২০০৮-০৭-২০।  "Bone Collector, The (1999): Reviews"। Metacritic। CNET Networks। ২০০৮-০৬-২৩ তারিখে মূল থেকে আর্কাইভ করা। সংগ্রহের তারিখ ২০০৮-০৭-২০।  দাপ্তরিক ওয়েবসাইট ইন্টারনেট মুভি ডেটাবেজে দ্য বোন কালেক্টর (ইংরেজি) অলমুভিতে দ্য বোন কালেক্টর (ইংরেজি) বক্স অফিস মোজোতে দ্য বোন কালেক্টর (ইংরেজি)
এফসিডাব্লিউ সাউদার্ন হেভিওয়েট চ্যাম্পিয়নশিপ

দ্য এফসিডাব্লিউ সাউদার্ন হেভিওয়েট চ্যাম্পিয়নশিপ (বাংলাঃ এফসিডাব্লিউ দক্ষিণাঞ্চলীয় ভারী ওজনশ্রেনীর শিরোপা) একটি লুপ্ত পেশাদার কুস্তি শিরোপা। শিরোপাটি পেশাদার কুস্তি সংস্থা ওয়ার্ল্ড রেসলিং এন্টারটেইনমেন্ট(ডাব্লিউডাব্লিউই)-এর মেধা উন্নয়ন ও প্রশিক্ষণ সংস্থা, বর্তমান এনএক্সটি'র পূর্বসূরী ফ্লোরিডা চ্যাম্পিয়নশিপ রেসলিং(এফসিডাব্লিউ)-এর কুস্তিগিরদের জন্য প্রবর্তিত হয়েছিল। এ শিরোপাটি মূলত সংস্থাটির ভারী ওজন শ্রেনীর কুস্তিগিরদের বিভিন্ন প্রতিযোগিতা ও লড়াইয়ের জন্য ২০০৭ সালের ২৬ জুন প্রবর্তিত হয়েছিল। মাত্র ৬ জন কুস্তিগির এই শিরোপার জয় ও ধারণ করেছিলেন। হ্যারি স্মিথ ছিলেন এই শিরোপার প্রথম ধারক। তিনি ২১-জন কুস্তিগিরের একটি 'ব্যাটল রয়াল' বিজয়ের পুরস্কার হিসেবে এই শিরোপা ধারণ করেছিলেন। শিরোপটি ২০০৮ সালের ২২ মার্চ এফসিডাব্লিউ ফ্লোরিডা হেভিওয়েট চ্যাম্পিয়নশিপের সাথে একীভূত করা হয়। পেশাদারি কুস্তি প্রবেশদ্বার "March 22, 2008 FCW results"। fcwwrestling.com। সংগ্রহের তারিখ ২০০৮-০৩-২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "FCW 2007 results"। Online World of Wrestling। সংগ্রহের তারিখ ২০০৭-১০-২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "FCW 2008 results"। Online World of Wrestling। সংগ্রহের তারিখ ২০০৮-০২-১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ডাব্লিউডাব্লিউএফ ইন্টারকন্টিনেন্টাল ট্যাগ টিম চ্যাম্পিয়নশিপ

দ্য ডাব্লিউডাব্লিউএফ ইন্টারকন্টিনেন্টাল ট্যাগ টিম চ্যাম্পিয়নশিপ (বাংলাঃডাব্লিউডাব্লিউএফ আন্তঃমহাদেশীয় ট্যাগ টিম শিরোপা) যুক্তরাষ্ট্রের পেশাদার কুস্তি সংস্থা ওয়ার্ল্ড রেসলিং ফেডারেশন - ডাব্লিউডাব্লিউএফ(বর্তমানে ওয়ার্ল্ড রেসলিং এন্টারটেইনমেন্ট) কর্তৃক প্রবর্তিত একটি স্বল্পকালীন ট্যাগ টিম শিরোপা ছিল। সংস্থাটির সাথে জাপানের কুস্তি সংস্থা ইউনিভার্সাল লুচা লিব্রে (ইউডাব্লিউএফ)-এর সাথে কর্মসম্পর্ক স্থাপন উপলক্ষে ১৯৯১ সালের ৭ জানুয়ারি এই শিরোপাটির প্রবর্তন এবং পেরো আগুয়েয়ো ও গ্রান হামাদা'র ট্যাগ টিমকে পুরস্কার হিসেবে দেয়া হয়েছিল।এই শিরোপা রক্ষার কোন লড়াই যুক্তরাষ্ট্রে অনুষ্ঠিত হয়নি। ইউডাব্লিউএফ-এর সাথে ডাব্লিউডাব্লিউএফ কর্মসম্পর্ক ছিন্ন করলে ১৯৯১ সালের জুলাই মাসে শিরোপাটি পরিত্যক্ত হয়। এনএক্সটি ট্যাগ টিম চ্যাম্পিয়নশিপ ডাব্লিউডাব্লিউই র ট্যাগ টিম চ্যাম্পিয়নশিপ ডাব্লিউডাব্লিউই স্ম্যাকডাউন ট্যাগ টিম চ্যাম্পিয়নশিপ "10 championships you never knew existed in WWE"। WWE। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "WWF Intercontinental Tag Team Title History"। Solie.org। উদ্ধৃতি টেমপ্লেট ইংরেজি প্যারামিটার ব্যবহার করেছে (link) পেশাদারি কুস্তি প্রবেশদ্বার ডাব্লিউডাব্লিউই'র নিষ্ক্রিয় শিরোপার ইতিহাস ওয়েব্যাক মেশিনে আর্কাইভকৃত ২৮ ফেব্রুয়ারি ২০১২ তারিখে
সূরা জ্বিন

সূরা আল জ্বিন‌ (আরবি: الجنّ) মুসলমানদের ধর্মীয় গ্রন্থ কুরআনের ৭২ তম সূরা; এর আয়াত অর্থাৎ বাক্য সংখ্যা ২৮ এবং রূকু তথা অনুচ্ছেদ সংখ্যা ২। সূরা আল জ্বিন মক্কায় অবতীর্ণ হয়েছে। এই সূরায় জ্বিন সম্প্রদায়ের কথা বলা হয়েছে। জিন অর্থ অদৃশ্য জাতি। রাসুল এর কাছে জিনেরা এসে কুরআন শ্রবন করত। এই সুসংবাদ মমিনদের কাছে পৌছানোর জন্য যে এই সুরাতে জিনদের আলোচনা হয়েছে বিধায় সুরাটির নাম করন করা হয়েছে জিন। কুরআন মক্কা ইবনে আব্বাস বর্ণনা করেন, এই ঘটনায় নবী মুহাম্মাদ জিনদেরকে ইচ্ছাকৃতভাবে কোরআন শোনাননি এবং তিনি তাদের দর্শনও করেননি। এই ঘটনা তখনকার, যখন শয়তানদেরকে আকাশের খবর শোনা থেকে উল্কাপিণ্ডের মাধ্যমে প্রতিহত করা হয়েছিল। এ সময়ে জিন জাতি পরস্পরে পরামর্শ করল যে, আকাশে খবরাদি শোনার ব্যাপারে বাধাদানের এই ব্যাপারটি কোন আকস্মিক ঘটনা মনে হয় না। পৃথিবীতে অব্যশই কোন নতুন ব্যাপার সংঘটিত হয়েছে। অতঃপর তারা স্থির করল যে, পৃথিবীর পূর্ব-পশ্চিমে ও আনাচে-কানাচে জিনদের প্রতিনিধিদল প্রেরণ করতে হবে যারা খোঁজাখুঁজি করে এই নতুন ব্যাপারটি কী তা জেনে আসবে। হেজাযে প্রেরিত তাদের প্রতিনিধিদল যখন 'নাখাল' নামক স্থানে উপস্থিত হল, তখন মুহাম্মদ সাহাবীগণকে সাথে নিয়ে ফজরের নামায পড়ছিলেন। জিনদের এই প্রতিনিধিদল নামাযে কোরআন পাঠ শুনে পরস্পর শপথ করে বলতে লাগলঃ "এই কালামই আমাদের ও আকাশের খবরাদির মধ্যে অন্তরায় হয়েছে।" তারা সেখান থেকে প্রত্যাবর্তন করে স্বজাতির কাছে ঘটনা বিবৃত করল এবং বললঃ "আমরা বিস্ময়কর কোরআন শ্রবণ করেছি। আল্লাহ এসব আয়াতে সমস্ত ঘটনা সম্পর্কে রসূলকে অবহিত করেছেন।" তফসীর মাআরেফুল ক্বোরআন (১১ খন্ডের সংহ্মিপ্ত ব্যাখ্যা)। ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ আল জ্বিন বাংলায় এবং ইংরেজিতে অনুবাদ আল জ্বিন এর তিলাওয়াত কুরআন প্রবেশদ্বার
মুন্সী আবদুল লতিফ

মুন্সী আবদুল লতিফ বাংলাদেশের রাজবাড়ী জেলার রাজনীতিবিদ যিনি রাজবাড়ী-১ আসনের সংসদ সদস্য ছিলেন। মুন্সী আবদুল লতিফ রাজবাড়ী জেলার খানখানাপুর ইউনিয়নের বালিয়ার চর গ্রামে জন্মগ্রহণ করেন। পার্টি নেতা মুন্সী আবদুল লতিফ জাতীয় ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে রাজবাড়ী-১ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনেও তিনি স্বতন্ত্র প্রার্থী হিসেবে রাজবাড়ী-১ আসন থেকে অংশ নিয়ে পরাজিত হয়েছিলেন। "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  "রাজবাড়ী-১ আসন পুনরুদ্ধার করতে জাতীয় পার্টির সম্ভাব্য প্রার্থী মিল্টন তৎপর"। দৈনিক মাতৃকণ্ঠ। ২৭ অক্টোবর ২০১৮। ২৬ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০২০।
কুইন অব এফসিডাব্লিউ

দ্য কুইন অব এফসিডাব্লিউ (বাংলাঃ এফসিডাব্লিউ-এর রানী) একটি নিষ্ক্রিয় পেশাদারি কুস্তি শিরোপা। শিরোপাটি পেশাদার কুস্তি সংস্থা ওয়ার্ল্ড রেসলিং এন্টারটেইনমেন্ট(ডাব্লিউডাব্লিউই)-এর মেধা উন্নয়ন ও প্রশিক্ষণ সংস্থা, বর্তমান এনএক্সটি'র পূর্বসূরী ফ্লোরিডা চ্যাম্পিয়নশিপ রেসলিং(এফসিডাব্লিউ)-এর মহিলা কুস্তিগিরদের জন্য প্রবর্তিত হয়েছিল। পুরস্কারের রীতি অনুযায়ী এই শিরোপাটি পেশাদার কুস্তির অন্যান্য শিরোপা হতে ব্যাতিক্রম। সাধারণত পেশাদার কুস্তিতে শিরোপা বিজয়ীকে বেল্ট প্রদানের প্রচলন থাকলেও, এই শিরোপার জন্য মুকুট দেয়া হতো। শিরোপাটি ছিল এফসিডাব্লিউ'র নারী কুস্তিগিরদের জন্য প্রবর্তিত এফসিডাব্লিউ ডিভাস চ্যাম্পিয়নশিপের সমান্তরাল শিরোপা। ২০০৯ সালের ৫ ফেব্রুয়ারি হতে ২০১২ সালের ১৫ মার্চ পর্যন্ত তিন বছরের বেশি সময় শিরোপাটি সক্রিয় ছিল। জীবদ্দশায় মাত্র ৬ জন শিরোপাটি ধারণ করেছিলেন। এঞ্জেলা ফং এই শিরোপার প্রথম ও র‍্যাকুয়েল ডিয়াজ সর্বশেষ ধারণকারি। 'কুইন অব এফসিডাব্লিউর শিরোপা বিজয়ের জন্য আট মহিলা কুস্তিগিরের একটি প্রতিযোগিতা হয়েছিল। এঞ্জেলা ফং ঐ প্রতিযোগিতা বিজয়ী হতে এই শিরোপা মুকুট ধারণ করেন। পেশাদারি কুস্তি প্রবেশদ্বার "Champions Roll Call"। FCW Wrestling। ২ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১১।  "Angela becomes first Queen of FCW"। FCW। ২০০৯-০২-০৫। জানুয়ারি ২, ২০১১ তারিখে মূল থেকে আর্কাইভ করা। সংগ্রহের তারিখ জানুয়ারি ১০, ২০১২।  "New Queen of FCW"। FCW। ২০০৯-০৯-০৩। ২০১১-০৯-০৩ তারিখে মূল থেকে আর্কাইভ করা। সংগ্রহের তারিখ ২০১২-০১-১০।  "AJ makes FCW History"। FCW। ২০১০-০২-০৪। ২০১১-০৯-০৩ তারিখে মূল থেকে আর্কাইভ করা। সংগ্রহের তারিখ ২০১২-০১-১০।  "A 2 Year Quest to become Queen of FCW"। FCW। ২০১০-১১-১৮। জানুয়ারি ২, ২০১১ তারিখে মূল থেকে আর্কাইভ করা। সংগ্রহের তারিখ জানুয়ারি ১০, ২০১২।  "New Champion at March of Champions"। FCW। ২০১১-০২-১৩। জানুয়ারি ২, ২০১১ তারিখে মূল থেকে আর্কাইভ করা। সংগ্রহের তারিখ জানুয়ারি ১০, ২০১২।  "Raquel Diaz wins Queen of FCW"। FCW। ২০১১-১১-১৭। জানুয়ারি ২, ২০১১ তারিখে মূল থেকে আর্কাইভ করা। সংগ্রহের তারিখ জানুয়ারি ১০, ২০১২।  Trionfo, Richard। "COMPLETE FCW TELEVISION TAPING SPOILERS FOR APRIL"। সংগ্রহের তারিখ ১৪ এপ্রিল ২০১২।